Foto: O‘zbekiston temir yo‘llari Yo‘lovchilarga, sayyohlarga yanada qulaylik yaratish maqsadida joriy yil 20 martdan boshlab, hozirgacha “Toshkent–Qarshi-Toshkent” yo‘nalishida harakatlanayotgan 4/3 sonli elektropoyezdi “Toshkent-Termiz-Toshkent” yo‘nalishida yo‘lovchilarga xizmat ko‘rsatishni boshladi. Bu haqda “O‘zbekiston temir yo‘llari” axborot xizmati xabar bermoqda. Mazkur elektropoyezd haftada 6 kun, ya’ni seshanba kunidan boshqa barcha kunlarda harakatini amalga oshiradi. Toshkentdan soat 08.50da jo‘naydigan 4-sonli elektropoyezd, soat 20.16da Termiz vokzaliga, Termizdan soat 06.50da jo‘naydigan 3-sonli elektropoyezd esa soat 18.44da Toshkent vokzaliga kirib keladi.